PRIENŲ RAJONO SAVIVALDYBĖS administracijos

KULTŪROS IR TURIZMO skyrius

Biudžetinė įstaiga, Laisvės a. 12, LT-59126 Prienai,

tel.(8 319) 61 106, el. p. kulturajs@prienai.lt.

Duomenys kaupiami ir saugomi Juridinių asmenų registre, kodas 288742590

_______________________________________________________________________________

Prienų rajono savivaldybės tarybai

SPRENDIMO „DĖL ATSTOVŲ DELEGAVIMO Į REGIONINĘ KULTŪROS TARYBĄ“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Deleguoti Prienų rajono savivaldybės atstovą į Lietuvos Respublikos kultūros ministerijos formuojamą Kauno apskrities regioninę kultūros tarybą.

Siūlomos teisinio reguliavimo nuostatos:

Sprendimo projektas parengtas vadovaujantis Tolygios kultūrinės raidos įgyvendinimo regionuose tvarkos aprašo, patvirtinto Lietuvos Respublikos kultūros ministro 2018 m. birželio 13 d. įsakymu Nr. ĮV-488 „Dėl Tolygios kultūrinės raidos įgyvendinimo regionuose tvarkos aprašo patvirtinimo“, 32.1 papunkčiu ir atsižvelgiant į Lietuvos Respublikos kultūros ministerijos 2022 m. birželio 28 d. raštą Nr. SAVP-494 „Kvietimas deleguoti savivaldybių atstovus į Kultūros ministerijos formuojamas regionines kultūros tarybas“, į Prienų Justino Marcinkevičiaus viešosios bibliotekos 2023 m. lapkričio 15 d. raštą Nr. Nr. (7.20Mr)GX-630 „Dėl Dalios Bredelienės delegavimo“, Prienų krašto muziejaus 2023 m. lapkričio 15 d. raštą Nr. (7.42Mr)GX-632 „Dėl delegavimo į Kauno apskrities regioninę kultūros tarybą“.

Laukiami rezultatai:

Prienų rajono savivaldybės tarybai priėmus sprendimą, bus deleguotas Prienų rajono savivaldybės atstovas į Kauno apskrities regioninę kultūros tarybą.

Lėšų poreikis ir šaltiniai:

Savivaldybės biudžeto lėšų nereikės.

Kiti sprendimui priimti reikalingi pagrindimai, skaičiavimai ar paaiškinimai:

Tolygios kultūrinės raidos įgyvendinimo regionuose tvarkos aprašo 32.1 papunktyje nustatyta, kad į regioninę kultūros tarybą kiekvienos apskrities savivaldybės taryba siūlo po vieną atstovą. Prienų rajono savivaldybės tarybos 2022 m. rugpjūčio 25 d. sprendimu Nr. T3-249 „Dėl atstovo delegavimo į regioninę kultūros tarybą“ į regioninę kultūros tarybą (toliau – RKT) buvo deleguotas Rimantas Šiugždinis, Prienų rajono savivaldybės administracijos Kultūros ir turizmo skyriaus vedėjas. Regioninės kultūros tarybos kadencija – 3 metai.

Lietuvos Respublikos kultūros ministro 2023 m. rugpjūčio 11 d. įsakymu Nr. IV-666 buvo pakeistas Tolygios kultūrinės raidos įgyvendinimo regionuose tvarkos aprašas.

Lietuvos kultūros taryba administruoja regioninių kultūros tarybų veiklą, techniškai jas aptarnauja ir apmoka RKT nariams už jų teikiamas paslaugas Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo ir jį įgyvendinančiųjų teisės aktų nustatyta tvarka pagal su RKT nariais pasirašomų atlygintinų paslaugų teikimo sutartis, išskyrus atvejus, kai RKT narys yra valstybės tarnautojas ar valstybės pareigūnas. Pagal minėtą tvarką Lietuvos kultūros taryba negali apmokėti už darbą RKT nariams, kurie yra valstybės tarnautojai. Dėl šios priežasties siūloma deleguoti į RKT kitą savivaldybės atstovą.

Prienų Justino Marcinkevičiaus viešosios bibliotekos metodininkė Dalia Bredelienė išreiškė norą dalyvauti RKT veikloje. Tačiau Dalia Bredelienė šiuo metu Lietuvos kultūros tarybai yra pateikusi projekto paraišką ir yra pateikto projekto vadovė. Tolygios kultūrinės raidos įgyvendinimo regionuose tvarkos apraše nustatyta, kad pareiškėjai negali teikti paraiškų dėl kultūros ir meno projektų finansavimo, jeigu pareiškėjo vadovas ir (arba) kultūros ar meno projekto, kurį prašoma finansuoti, vadovas yra regioninės kultūros tarybos, kuriai teikiama paraiška, narys.

Siekiant išvengti interesų konflikto, siūloma iki 2024 m. liepos 1 d. į regioninę kultūros tarybą deleguoti Svają Gudžiūnienę, Prienų krašto muziejaus vyresniąją muziejininkę, o Dalią Bredelienę, Prienų Justino Marcinkevičiaus viešosios bibliotekos metodininkę, deleguoti nuo 2024 m. liepos 2 d., kai Dalios Bredelienės Lietuvos kultūros tarybai pateikta projekto paraiška jau bus įvertinta.

Lyginamasis variantas:

Nėra.

Skyriaus vedėjas Rimantas Šiugždinis